text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
يشرحلك، لو سطح المراية بتاعتنا أد دولة زي "ألمانيا"، حجم الشوائب على هذا السطح اللي بحجم "ألمانيا"، أد كداهو، 10 ملليمتر، 10 ميللي! أنا حاسس إن انت حاسس إن دا عادي! المرايات دي بتعمل مليارات الـTransistors على الـChip، فمحتاجة تكون بتعكس ضوء في غاية الدِّقة. خبراء ASML بيقولوا إن أجهزتهم | Statement | Iraqi | 204 |
دقيقة دِقّة إن انت تشع ضوء من على القمر، فيوصل على Coin على سطح الأرض، يصيبها. ASML بالفعل، يا عزيزي، على الحدود بتاعت الفيزيا والتكنولوجيا والهندسة، دفعة الـ"كارتة" وعدّت! شرخت! الشرح اللي أنا بقوله دا، أبسط حاجة ممكن تتقال عن الشركة. وعظمتها Actually، مش بس في الهندسة والتكنولوجيا، عظمتها الحقيقية | Statement | Masri | 214 |
في مجال الـSupply Chain Management. ASML، يا عزيزي، عشان تطلّع الماكينة دي، هي بتطلّع، بالمناسبة، من 25 لـ30 ماكينة في السنة، كل ماكينة سعرها من 150 لـ250 مليون دولار، محتاجة تشتغل مع آلاف الشركات، آلاف الـSuppliers، ما بين شركات الليزر وشركات عدسات وشركات "سوفتوير" وشركات مُعدّات، نرجع بعد ما نجمّعها | Statement | Khaleeji | 202 |
كلها، نقوم فاكّينها، عشان نبعتها للـFABs، اللي زي TSMC و"سامسونج"، وبعد كدا "إنتل". أنا حاسس إن انت حاسس إن دا عادي! دا مش عادي. المَكَن دا، يا عزيزي، بينقله 20 عربية نقل، و3 طيارات "بوينج 747". الماكينة لمّا تخش الـFAB، بيبقى عندها القُدرة إنها تعمل 3 آلاف Wafer في اليوم، | Statement | Masri | 201 |
الـWafer دا اللي هو الحتة بتاعت السيليكون بيتحط عليها الـChips، بيتعمل عليها الـChips، كل Wafer بيبقى عليه حوالي 100 Chip، وكل Chip، فيها 10 مليار ترانزستور. هذه الشركة، يا عزيزي، محتكرة %100 من مَكَن الـLithography، اللي بيستخدم الـEUV، Extreme Ultra Violet، دي الشركة الوحيدة، يا عزيزي، في العالم. هذه الشركة، | Statement | Masri | 197 |
يا عزيزي، ممنوع تبيع لـ"روسيا"، ممنوع تبيع لـ"الصين"، ممنوع تبيع لـ"أوكرانيا". | Statement | Masri | 67 |
عاش، عاش يا وَحْش! يلّا، أيوة يا وَحْش! | Statement | Masri | 32 |
أيوة يا وَحْش، يـ... فيه إيه يا ابني؟! يا "كوتش"، دي مش طريقة تمرين ولا تشجيع بصراحة! ليه يا وَحْش؟ إيه اللي حصل؟! انت فاكر إن انت كدا بتشجعني؟! أنا مش وَحْش يا "كابتن"! ولو سمحت، ما تقولّيش كدا تاني! عملتلك أنا إيه، عشان تشبّهني بالوَحْش؟! وَحْش دي حاجة حلوة، | Question | Masri | 208 |
مش وحشة، يا شبح! يا دي النيلة عليا! كمان بقيت شبح الوَحْش؟! يا "كوتش"، الوَحْش دا كائن قبيح ومرعب جدًا! أنا مش قبيح. - طب والشبح؟ - لأ، دا بتاع "أحمد عز" وإخراج "عمرو عرفة". انت بتقول إيه؟! أنا بس بأحاول أفهم، ازاي الوحش والشبح دُول حاجات حلوة؟! يا حبيبي، | Question | Masri | 198 |
دا مجاز، مجاز إنك دبّابة يعني! يا ربي! طب، معلش، واحدة واحدة. تعالى نمسك الدبّابة. مسكتها؟ طب تمام. تعالى نشوف دي إيه. حضرتك، دي أداة حرب، مُكوّنة من معدن وذخيرة. أنا من لحم ودم. ازاي أنا والدبّابة شبه بعض؟! مهو دا مجاز، عشان انت هتاكل الحديد دلوقتي. آه! مش هأشيله | Question | Masri | 205 |
يعني! هآكله! هآكل الحديد. قولّي ازاي بقى! انتم طابخين سبانخ ولّا حاجة، هه؟! عشان دي الحاجة الوحيدة، اللي ممكن آكل فيها حديد. يا "كابتن"، مهو دا كُلّه مجاز! انت هترفع بيها، عشان تدمر الـBiceps... أدمر بيها الـBiceps؟! آه، تفرتكها خالص، To Failure. انت سامع انت بتقول إيه؟! الكلام دا يحبسك، | Question | Masri | 212 |
على فكرة. ليه يحبسني يا بطل؟! أهي دي، أول حاجة عدلة تقولها. مع إنها كذبة، أنا عمري ما كسبت ولا بطولة، بس أحسن من دبّابة ووَحْش! ماشي يا نجم! ولّا نجم دي برضه مش عاجباك؟! آه طبعًا، مش عاجبني. النجم دا جسم كروي فلكي ملتهب، يا أستاذ، أنا مش جسم | Question | Masri | 187 |
كروي فلكي... قد أكون ملتهب! خلاص، خلاص! حقك عليا يا راجل يا....! انت... دا... يا راجل يا...! حلو كدا؟! أديني شيلتلك كل المجازات! | Question | Masri | 88 |
أستسمحك، نرجع للمجازات تاني! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! سنة 2011، بيقوم اتنين باحثين في جامعة "ستانفورد" بمجموعة تجارب، قسموا في هذه التجارب الناس لمجموعتين، وادّوهم تقرير بيتكلم على زيادة معدّلات الجريمة في المدينة. المجموعتين قروا نفس التقرير بالظب... | Statement | Masri | 232 |
الإحصائيات، غيّروا بس حاجة واحدة بس، المجموعة الأولى، كان فيه تعبير في التقرير بيشبّه الجريمة بوَحْش بيفترس المدينة، والمجموعة التانية، كان بيتم تشبيه الجريمة بفيروس بينتشر في المدينة، فيما عدا هذين التشبيهين، فالتقرير هو هو. بعد كدا، بياخدوا الناس دي، المجموعتين دُول، ويسألوهم على رأيهم في حلول المشكلة. المثير للاهتما... | Statement | Masri | 223 |
إنهم لقوا التشبيه المُستخدَم أثر على الحلول المقترحة، المجموعة الأولى كانوا مفتريين شوية، كانوا بيقترحوا حلول زي إن احنا نقبض على الناس، نحبسهم ونشدد العقوبات، أما المجموعة التانية، فأغلبهم قال إن احنا المفروض نفهم الأسباب، عشان نعرف نعالج المشكلة، ونستخدم سياسات إصلاحية زي التوعية، كان فيه تركيز على محاربة الفقر | Statement | Iraqi | 215 |
وتحسين التعليم. "يا سلام يا ! دا النوعية التانية دي طيبة أوي! المجموعة الأولى دي كفرة، ما يعرفوش ربنا!" والله، يا عزيزي، انت اللي طيب، وما فيش منك في الدنيا اتنين! خلّينا الأول نختصر النوعين دُول من الحلول، أول حل هو المحاربة والعقاب، دا رأي المفتريين بتوع المجموعة الأولى. أما | Statement | Iraqi | 191 |
الحل التاني فكان تشخيص وعلاج، دا رأي الجماعة الطيبين اللي في المجموعة التانية. الفكرة هنا، يا عزيزي، مش بس في فرق التشبيه، ولكن لأن فيه ناس في المجموعة التانية قَرِت عن الجريمة كفيروس، ولسة مع الحل بتاع المحاربة والقوة، دا معناه إن التشبيه مش سحري، ولكن التشبيه ما زال بيعمل | Statement | Masri | 185 |
تغيير ملحوظ في النسبة. في تجربة تانية، العلماء قالوا "هنحُط التشبيه دا في المستخبي منه، مش هنلفت نظر الناس له، هنشيل من النُص كل الجُمَل اللي هي امتداد للتشبيه، مش هنقول غير كلمة واحدة في البداية، عشان هنا، التشبيه ما يتكررش ويكون واضح." فلقوا إن الحلول المقترحة انقسمت برضه لنفس | Statement | Masri | 194 |
الشكل، الناس اللي بتشوف الجريمة بيتم وصفها كأنها وَحْش، بيبقوا غاضبين أكتر، الناس اللي بتشوف الورقة اللي بيتم وصف الجريمة فيها كأنها فيروس، بتبقى متفهمة وعايزة تفهم، عشان تحل حلول جذرية أكتر. السؤال هنا، ازاي كلمة واحدة تبقى كفاية؟! ازاي كلمة واحدة تعمل الفرق دا؟! خلّينا نطلع، يا عزيزي، وأقولّك. | Question | Masri | 228 |
في كتاب Metaphors We Live By، "تشبيهات بنعيش بيها" بيقول "جورج لاكوف" و"مارك جونسون" إن الاستعارة اللي زي دي، مش بتشتغل بس على مستوى الكلمات، يعني، مش بنشبّه كلمة بكلمة، لكن المُشبَّه به، الوحش المفترس أو الفيروس، بيستدعي منظومة كاملة في عقلنا، الوحش، يا عزيزي، من يوم ما احنا عرفناه، | Statement | Masri | 198 |
واحنا بنعمل معاه إيه؟ بنصطاده وبنحبسه وبنموّته. الفيروس لمّا بنيجي نتعامل معاه، بنحتاج إن احنا نشخّصه، نفهمه، وبالتالي، نعالجه ونعمل لقاح ونمنع العدوى. كل المنظومة اللي في مخيلتنا لمّا بنيجي نعمل التشبيه، بتروح على الحاجة اللي بنشبّهها، يعني، المُشبَّه هنا اللي هو الجريمة، بيتنقلّه كل الصفات اللي موجودة في الحاجة | Question | Masri | 237 |
اللي بيتشبّه بيها. هنا، يا عزيزي، الموضوع ما لهوش علاقة بمفتريين ولا طيبين، التشبيه كان هو المحرك، اللغة اللي بتوصف حاجة هي اللي بتقدر تحرّك عقلنا، وبالتالي، تحرك وتأثر في تصرفاتنا. واحد يقولّي، "يا ، واحنا ليه أصلًا نشبّه حاجة بحاجة؟! ما كل قرد يلزم شجرته! هي الأشياء مش كفاية | Question | Masri | 211 |
بذاتها؟!" خلّيني أقولّك إن غالبًا المُشبَّه بيكون فكرة معقدة أو مجردة، عشان كدا، بنعمل هذه التشبيهات، عشان هذه التشبيهات مألوفة، معروفة، وبسيطة، فتقدر تساعدنا إننا نفهم الحاجة اللي بنحاول نشبّه بيها. هنا، يا عزيزي، لو فكرت في الموضوع، هتلاقي إن الواقع ممكن يتغير، دا يخلّيك لمّا تبص للاستعارة، تجدها مش | Question | Masri | 228 |
مجرد شيء جمالي بيخلّي اللغة شكلها حلو، ولكنه جزء أساسي في عملية التفكير، وعملية التصرف الناتج عن هذا التفكير. انت عارف، يا عزيزي، المرعب إيه؟ المرعب إن الناس دي لو جيت سألتها، "انتم ليه اتصرفتم كدا؟" ما حدش هيقولّك، "عشان شُفت الكلمة الكذا قبل كلمة الجريمة." العالم "إيريك ريندفليش" بيلفت | Question | Khaleeji | 209 |
نظرنا لحاجة مهمة جدًا في الاستعارة، وهي إنها جزئية، Partial. يعني إيه؟ هو احنا بنختار التشبيه على أساس إيه؟ على أساس وجود تشابه بين الحاجتين، "إيريك ريندفليش" بيقول إن احنا لمّا بنيجي نختار حاجة، بنشبّهها بحاجة تانية، دايمًا بيبقى فيه نقط معيّنة في التشابه، الحاجتين ما بيبقوش متشابهين بشكل متطابق، | Question | Khaleeji | 220 |
وإلا يبقوا نفس الحاجة! دا بيلفت نظرنا لحاجة مهمة جدًا في الاستعارة، وهي إنها جزئية، جزئية بمعنى، إن آه، فيه اختلافات بين الحاجتين، بس الاختلافات دي هنتجاهلها دلوقتي، اللي بيحصل إن التشبيه زي ما بيوضّح جزء، ودا المهم، إلا إنه كمان بيخفي جزء، ودا خطر، تعالى نشوف إيه اللي حصل | Statement | Masri | 206 |
مع فيروس كورونا، مرض أهو. الباحثة "أميرة عكارة" في مقالها "الوباء كاستعارة"، بتجمّع الاستعارات اللي تم استخدامها في وصف الكورونا، ولو جيت بصيت على شغلها، هتلاقي أكتر تعبير تشبيه مُستخدَم هو استعارة الحرب. "الله! إيه العنف دا؟! هو المرض مش المفروض يا يخلّينا طيبين ومتفهمين؟!" حد زي الرئيس الفرنسي "إيمانويل | Question | Masri | 219 |
ماكرون" بيقول، "نحن في حرب صحية خطيرة"، مش احنا قلنا إن التشبيه بييجي بمنظومة كاملة؟ الصور والذكريات والعناصر ومين هنا ومين هناك، عشان يستدعيها جوا دماغك؟ الحرب بقى، بتستدعي في دماغك إيه؟ الأعداء. فلمّا تشوف وزير الخارجية الإيطالي "لويجي دي مايو"، بيقول إن "إيطاليا" حاليًا في حالة عداوة مع عدو | Question | Masri | 218 |
غير مرئي وهو الفيروس. وإيه كمان بييجي مع الحرب؟ الخطط والاستراتيجيات، الرئيس الأمريكي السابق "دونالد ترامب" بيقول، إنه رئيس في زمن الحرب. والحرب بتستدعي في ذهنك إيه كمان؟ أوضاع استثنائية وجرايم حرب، فتلاقي الرئيس التونسي "قيس سعيد" بيعتبر الناس اللي بتحتكر الغذاء، في الوقت دا، مجرمين حرب، وهتلاقي إجراءات وسياسات | Question | Masri | 229 |
زي فرض الحظر، وإغلاق الحدود، ومشاكل في حركة الطيران. كمان، بنلاقي إن الطاقم الطبي بقى اسمه الجنود والمقاتلين، الأبطال من الجيش الأبيض. الباحثة "أميرة عكارة" بتلخصلنا الاختلافات إننا لمّا نكون في حرب، كل دولة هتهتم بنفسها، وهتشوف إن الآخر هو عدو أو مصدر خطورة، "هنقفل الحدود، هنخاف من الأجانب، مش | Statement | Masri | 210 |
هنهتم بمساعدة حد!" في وقت الحرب، فيه طاعة للقادة وتنفيذ للأوامر. الطاقم الطبي المفروض بيقوم بشغله، بس مش تحت ضغط وتهديد لحياتهم، وإلا في المقابل، هيبقوا متهمين بالخيانة، ما احنا وقت حرب! لو ما عملوش شغلهم بشكل مظبوط وبشكل فيه تضحية، يبقوا متخاذلين، لأننا في حرب، كل دي حاجات بتتطبّق | Statement | Masri | 211 |
على الحرب، مش بالضرورة بتتطبق على الوباء. | Statement | Masri | 28 |
في دراسة اتنشرت في 2020 بعنوان... بتوضّح أد إيه التشبيه دا رفع من توقعات الناس تجاه الأطباء، باعتبارهم جنود موتهم مُتوقَّع، وتضحيتهم مفروغ منها، ودا خلّى "منظمة العفو الدولية" تُصدِر تقرير في يونيو 2020 عن فشل حماية الأطباء والممرضين خلال موجات الوباء، ودا مرتبط بتوقُّع لوفاتهم، لأنهم جنود. فكدا، احنا | Statement | Iraqi | 216 |
ركننا على جنب المنظومة الخاصة بالمرض، اللي هتخلّينا نتعاطف مع كل المرضى، وبدّلناها بمنظومة الحرب بكل عنفها. تشبيه المرض بالحرب مش بس خطره بيمتد على الطبيب، ولكن دا بيوصل للمريض نفسه. في كتابها الجميل Illness As Metaphot، بتقول "سوزان سونتاج" عن تشبيه المرضى بالمحاربين، إن المرض ليس استعارة، وإن التشبيهات | Statement | Masri | 213 |
اللي جاية من الحرب مش مناسبة للمرضى، لأنها بتحطهم تحت ضغط ومسئولية الانتصار في الحرب. وفعلًا، بنلاقي الخطاب الرسمي البريطاني، زي الـNHS، Cancer Strategy Reform، 2007، بيستخدموا تشبيه الرحلة بدل الحرب. استخدام الحرب كتشبيه شائع جدًا، لأنه بيستنفر طاقة الجميع للتعامل مع شيء بعينه. التشبيه دا مش بس بيُستخدَم مع | Statement | Masri | 215 |
الأمراض، هنلاقي كلام زي "الحرب على المخدرات"، الاستعارة اللي بدأت مع الرئيس "نيكسون"، لمّا أعلن سنة 1971 إن المخدرات هي العدو الأول، وبعده، "ريجان" في التمانينات. الاستعارة تحولت بالفعل لحقيقة، ونتج عنها عقوبات أكثر قسوة. لدرجة إن الاتنين الباحثين اللي في جامعة "ستانفورد"، بيقولولنا إنه من وقتها معدّلات السجن في | Statement | Masri | 218 |
"الولايات المتحدة" اتضاعفت أكتر من 4 مرات. "طب يا ، أدينا عرفنا غلطنا! ما عُدناش هنشبّه حاجة بالحرب." الموضوع، يا عزيزي، عامل ببساطة زي ما يكون عندك سلك Hands-Free، انت حطيته في جيبك بقاله فترة، وبعدين، بتطلّعه، فهو داخل في بعضه كدا، وعمّال انت بتفكّه، بحيث إن انت تقدر تطلّع | Statement | Iraqi | 204 |
سماعة، وتبدأ تمسك السماعة وتعدّيها بقى بين الـ... شُفت، يا عزيزي، التشبيه في دماغك كان مجرد فكرة مجردة ما لهاش وجود، ثم أنا عملتلك تشبيه يشبّهلك الشبه، استدعيتلك منظومة وأفكار وتشبيهات وصور وسلك أبيض وسماعات. عشان كدا، استخدام تشبيه زي تشبيه الحرب، لا يُمكن يقدر يقف، لأنه ببساطة، ممكن يكون | Statement | Masri | 222 |
إيجابي. هأشرحلك ازاي. في إحدى الدراسات، جمعوا محادثات Chat، وصلت لفوق الـ750 ألف كلمة، بين أعضاء لمنتدى لمرضى السرطان، وكمان موقع للمتخصصين، ولقوا إن أكتر تشبيهين موجودين هما الحرب والرحلة، وإن تقريبًا كل 100 كلمة، فيهم من 3 لـ18 تشبيه، بيتم استخدام هذه الكلمات على موضوعات حسّاسة، مُعقّدة. لحد هنا، | Statement | Masri | 222 |
حلو. الدراسة بتقول إن كل تشبيه من الاتنين ممكن يكون سلبي أو إيجابي، على حسب السياق، يعني، تشبيه الحرب ممكن في بعض الأوقات يكون سلبي، زي ما شرحت "سوزان سونتاج"، يخلّي أحيانًا المرض هزيمة، والمريض مسئول عن هذه الهزيمة، وبالتالي، المريض يحس بالذنب، زائد إن المريض مفعول بيه. وأحيانًا، التشبيه | Statement | Masri | 214 |
دا بيكون إيجابي، لأن المرضى بيوصفوا نفسهم على إنهم محاربين، ودا بيدّيهم إحساس بالقوة والفخر والعزيمة، والإرادة عشان ياخدوا أدوية طعمها مُر ويتعرّضوا لعلاجات مؤلمة، فهنا، تشبيه الحرب بيخلّيهم يقدروا يتعاملوا مع المرض، بيخلّيهم يقدروا يساندوا بعض ويتّحدوا، لأن برضه ما فيش حد بيحارب لوحده، كتف في كتف. وهنا، لقوا | Statement | Khaleeji | 237 |
إن نُص التشبيهات العنيفة كانت Actually بتُستخدَم بشكل إيجابي، كذلك الحال في حاجة زي تشبيه الرحلة، اللي احنا شايفينه حلو وجميل، والـNHS بتنادي بيه، من الناحية الإيجابية، بيدّيك إحساس إن فيه هدف وإن فيه طريق انت بتمشيه، وإن فيه صُحبة، وبتشير للكلام الإيجابي في التجربة، ولكن كمان بتدّي إحساس إن | Statement | Iraqi | 204 |
المرضى مفعول بيه، ما اختاروش الرحلة وما اختاروش الوجهة، وما لهومش سيطرة على اللي بيحصل. وأحيانًا، ممكن تلفت النظر لصعوبة الطريق، ولوجود خط في النهاية. الباحثين لقوا إن الاستخدام السلبي للرحلة، اللي بيوصّل أحيانًا في مضمونه قلة الحيلة، يمكن يبقى أكتر من الإيجابي. "، أنا اتلخبطت! ازاي التشبيهات اللي احنا | Statement | Masri | 224 |
شايفينها إيجابية، طلعت سلبية، والتشبيهات اللي احنا شايفينها سلبية، طلعت إيجابية؟! ما تخلّي العلماء دُول يثبتوا على حاجة!" العمل هنا إن احنا ما نلغيش التشبيه، لأ، بالعكس، المرضى بيستخدموا التشبيهات كتير، ودا بيدل على إن التشبيهات بتساعدهم إن هما يعبّروا عن نفسهم للناس وليهم، وعن جوانب مختلفة في تجربتهم، وكل | Question | Khaleeji | 227 |
الموضوع بس إن انت تختار التشبيه المناسب للسياق المناسب، وتجوّز التشبيه للسياق. خلّيني أقولّك أمثلة تانية كان تشبيه الحرب تشبيه إيجابي. عادةً، الأخبار بتشبّه التغيُّر المناخي يا إما كأنه حرب، يا إما كأنه سباق، ولمّا دراسة شبيهة اتعملت على مجموعتين من الناس لقوا إن اللي اتقدّملهم التغيُّر المناخي كحرب، حسوا | Statement | Khaleeji | 222 |
إن الموضوع خطير وعاجل، وكانوا على استعداد لاتخاذ خطوات. "الله! طب ما تشبيه الحرب حلو يا ! أمّال انت خدعتنا ليه؟!" إيه يا عزيزي؟ هو أنا كل ما أقولّك تروح يمين، تروح يمين، تروح شمال، تروح شمال! أنا قُلتلك، على حسب السياق، الـContext، ما فيش حاجة اسمها تشبيه حلو ولّا | Question | Khaleeji | 188 |
وحِش، فيه تشبيه بيساعد صاحبه في وقت معيّن، وفيه تشبيه بيأذي صاحبه في وقت معيّن، وبرضه على حسب السياق، اللي ممكن يكون مُعقّد ومتأثر بعوامل كتير جدًا. خلّيني أضربلك مثال على دا. المهاجرين اللي أعدادهم كبيرة بيتم تشبيههم بالفيضان، وفي إحدى الدراسات اللي حللت 13 خطاب للحزب المحافظ، في الفترة | Statement | Masri | 212 |
من 2002 لـ2005، زائد 18 خطاب على مواقع زي The Daily Mail، وThe Daily Telegraph، لقوا إن اليمين البريطاني في البرلمان بيستخدم تشبيهين مع المهاجرين، بيشبّه الهجرة بإنها حاجة زي الكوارث الطبيعية، فيضان مثلًا، ويشبّه "بريطانيا" بالوعاء اللي الضغط عليه هيخلّيه ينفجر! هنا، التشبيه خلّانا نتخيل الصورة عن إن "بريطانيا" | Question | Masri | 208 |
دي كلها مهاجرين، وكل ما هنزوّد أكتر، كل ما "بريطانيا" هتنفجر! مع إن دا طبعًا مش دقيق. خلّينا نفهم أصول التشبيه دا جاية منين. الطبيعة الجغرافية لـ"بريطانيا" اللي مخلّياها عاملة زي جزيرة عملاقة متحاوطة بالميّه، ودايمًا حاسة بخطر، فالتشبيه بيقول إن فيه تهديد مُعرَّضين له، فبياخد من الفيضان كونه ظاهرة | Statement | Khaleeji | 228 |
عنيفة، مدمرة، وما فيش أي سيطرة عليها، محتاجين نمنعها ونبني حصون في وشها وسدود، ونقفل المحابس، وبالتالي، تحصل سياسات ضد المهاجرين. في حين إن برضه لو تأملنا تشبيه المهاجرين على إنهم فيضان، ممكن يبقى إيجابي. في دراسة اتعملت على تشبيهات المهاجرين في المقالات اللي اتنشرت بين 2007 و2008، في جريدة | Statement | Masri | 207 |
The New Zeland Herald، اللي هي أهم جريدة في مدينة "أوكلاند"، اللي هي أكتر مدينة فيها مهاجرين في "نيوزيلاندا"، والأهلي بيعلّم عليهم في كل كاس عالم في الأندية. وبيعلّم دي مجاز! بتقولّنا الدراسة إن التشبيه بيعكس دور المهاجرين، في تنمية الاقتصاد في "نيوزيلاندا"، فهنا، الإشارة للجانب الإيجابي المفيد للفيضان، الفيضان | Statement | Masri | 208 |
اللي ممكن ييجي معاه الخير والمواد المفيدة للتربة، وهنا، التشبيه برضه بيشبّه المهاجرين بالميّه، وبالرغم من إن "نيوزيلاندا"، زيها زي "بريطانيا"، جزيرة حوالينها ميّه من كل حتة، إلا إنه في هذه الحالة، هو تشبيه إيجابي. اللي بيحدد، تاني، معنى التشبيه هو عوامل كتير، جغرافيا، سياسة، اجتماع، تاريخ. "يا ، ما | Statement | Masri | 218 |
بلاها تشبيهات! خلّي الناس واضحة وسالكة. ليه لازم نقعد نشبّه؟!" في مقاله، On Language, A Fear of Metapohrs، "دونالد هول" بيستخدم كلمة Tropophobia، عشان يوصف الخوف من أي تعبير مجازي وكرهه، وهنلاقي الكره دا، زي ما هو عندك كدا، عند بعض الفلاسفة. - "إيه؟!" - زي "أفلاطون"، زي "توماس هوبز"، | Question | Khaleeji | 193 |
زي "أحمد جمال سعد الدين". "أفلاطون" مثلًا، في تصوره للمدينة المثالية، طرد منها الشعراء، لأن لغتهم المجازية والاستعارة اللي بيستخدموها في الشعر، مضللة في رأيه. سامع يا "فؤاد حدّاد"؟! سامع يا "عمرو" يا "حسن"؟! يعني إيه "أنا الذي نظر الأعمى إلى شِعري وأسمعت كلماتي من به صمم"؟! تخصص إيه بقى | Question | Masri | 207 |
انت يا دكتور "عنترة"، هه؟! عشان انت مش داخل معانا الجنة بتاعة "أفلاطون"، هه؟! عندك مثلًا، "توماس هوبز"، اللي بيقول إن اللغة المجازية بتُستخدَم لخداع الآخرين. و"جون لوك" بيقول إن اللغة المجازية بتدس أفكار خاطئة، وبالتالي، ممكن تضللنا. ولمّا كتب "جورج أورويل" Politics and The English Language، سنة 1946، اتكلم | Question | Masri | 213 |
عن قوة الاستعارة، لكن كمان حذّر من سوء استخدامها، خصوصًا، في سبيل الـPropaganda. فمن الآخر، هو المعنى الحرفي، بس كدا. بس Guess What، يا عزيزي! كلهم استخدموا المجازات والاستعارات اللي هما خايفين منها! يعني مثلًا، واحد من أشهر المجازات في تاريخ الفلسفة، كان مجاز الكهف، واللي عمله مش جوز عمتي، | Statement | Masri | 197 |
دا "أفلاطون"! "أفلاطون" كان بيتخيل إن في هذا المجاز هناك مجموعة من الناس عايشين حياتهم كلها جوا الكهف، عمرهم ما طلعوا منه، وعلى الحيطة، بيشوفوا ظلال الحاجات اللي برة، ولأنهم عمرهم ما طلعوا من الكهف، ففاكرين إن الظلال دي هي الحقيقة. هل هنا "أفلاطون" بيتكلم عن كهف حرفيًا؟ لأ، دا | Question | Khaleeji | 208 |
استخدام لمجاز، عشان يقدر يشرح فكرته، ورؤيته للحقيقة وحدود المعرفة. أما بقى "هوبز" فشبّه الدولة بتنين، وحش ضخم، في كتابه الشهير Leviathan، اللي بيتكلم فيه عن نظريات الحُكم. أما بقى "جون لوك"، فرؤيته للمعرفة، قال إن الإنسان بيتولد وعقله زي الورقة البيضا، Tabula Rasa، اللي بعد كدا هيتكتب عليها. الورقة | Statement | Masri | 215 |
البيضا دي إيه؟ تشبيه ولّا مش تشبيه؟! "، فيه ثغرة في اللي انت بتقوله دا، لأن انت اتكلمت على كل الناس دي، وما اتكلمتش على ! فين المجاز بقى اللي عند ؟" عزيزي، معلش يعني، معلش يعني، أنا حمار، مش فاهم حاجة! أشهر رواية لـ"جورج أورويل" اسمها إيه؟ هه؟! مش | Question | Masri | 187 |
اسمها "مزرعة الحيوان"؟ بتتكلم على حيوانات عادي؟ الحيوانات دي ما بتحاولش تعمل Reference لأي حاجة؟! معلش يا "أبو حميد"، بس... وسؤال... رواية "مزرعة الحيوان"، اللي هي طبعًا لا بتتكلم عن مزرعة ولا بتتكلم عن حيوانات، دا كان بيتكلم عن الثورة الروسية، عادي، وإيه؟ عايزين يكتفوا بالعقل والمنطق! خلّيني أقولّك إن | Question | Khaleeji | 220 |
العالِمين "لاكوف" و"جونسون" قالوا، "بما إن ما فيش مفر من استخدام المجاز أو التشبيه، وما دام كل تشبيه بيستدعي منظومته وبيخلق واقع جديد، فخلّينا نفكر إيه العالَم اللي بيخلقه هذا التشبيه، ويا ترى هذا العالم في صالحنا ولّا لأ." يعني مثلًا، بتجمعلنا الباحثة "أميرة عكارة" تشبيهات بديلة لفيروس كورونا، وأكثر | Statement | Khaleeji | 219 |
إنسانية في التعامل مع الأزمة، رؤساء زي الرئيس الألماني وصف الكورونا بإنه اختبار، وقال إن دا مش حرب، وإن الدول ما ينفعش تخاف من بعض، بالعكس، هو شايف إن دا اختبار لإنسانيتنا، وهو شايف إنه دا هيطلّع الجانب الأحسن والجانب الأوحش في كل واحد فينا. خلّيني أقولّك إن دا ممكن | Statement | Iraqi | 189 |
يبقى تشبيه إيجابي، لأنه بيخلّينا نتعاون سوا. في حالة الكوفيد، التشبيهات الرياضية كانت برضه مفيدة، زي المباراة ضد الجائحة، أو تعبير "تعالى نجدّف سوا". فكرة البحث عن التشبيهات البديلة، كنتيجة لفهمنا في أثر الاستعارة على تفكيرنا بقت حاضرة كمان. في الميادين البحثية بقى فيه باحثات زي "إينيس أولزا"، الباحثة في | Statement | Masri | 217 |
علم اللغة في جامعة "نافارا"، و"بولا بيريز سوبرينو" الباحثة في اللسانيات المعرفية، و"فيرونيكا كولر" الباحثة في علم اللغة، في جامعة "لانكستر"، مهمتهم وشغلهم الشاغل إن هما يلاقوا تشبيهات بديلة أكثر إنسانية. الاستعارة كمان بيتم استخدامها بشكل أكبر، في الأماكن اللي بيعجز فيها الشخص عن وصف حالته، زي مثلًا، المرض النفسي، | Statement | Masri | 220 |
جزء من العلاج النفسي بالكلام معتمد على وجود بدائل استعارية، فيها المريض بيشبّه وضعه بتشبيه معيّن، التشبيهات دي بتكون مهمة، لأنها بتساعد المريض إن هو يفهم مرضه أو يفهم نفسه، وبالتالي، يقدر يعبّر عنه عشان يتلقى العلاج الصح، ويقدر يتعامل مع دا كحاجة External، كحاجة برّاه، فالمعالج يقدر يفهم ويستوعب، | Statement | Masri | 212 |
ويحاول يطور الاستعارة ويفهم معناها أكتر وأكتر عند المريض، وأحيانًا، لو التشبيه مضر، الدكتور يفهّم المريض إن دا مش وضعه، دا التشبيه بس. مثلًا، تشبيه الذكريات السيئة بالسجن، المريض هيفضل يتكلم طول الوقت على إنه محبوس جواها، مش هيقدر يحكيها زي ما عاشها، فهنا، دور المعالج، أولًا إنه يعرف إن | Statement | Masri | 214 |
هو بيفكر بهذه الطريقة، من خلال هذا التشبيه، ويسأله عن تفاصيل أكتر ليه شايف التشبيه دا أكتر تشبيه بيوصف حالته، ويسأله عن تفاصيل أكتر في السجن، عشان يعرف حالته أكتر وأكتر، ولمّا يقدر يطور معاه التشبيه، ممكن أصلًا يغيرّهوله، عشان يجنبه الصورة السلبية اللي هتكون في عقله، تجاه تشبيه زي | Statement | Masri | 207 |
السجن، وبالتالي، الدكتور يقدر يساعد المريض إنه يلاقي استعارات جديدة تحسّن من حالته، "لأ، انت ممكن ما تكونش مش جوا السجن، لأ، انت تقدر تعمل ذكريات جديدة، لأ، انت تقدر تغيّر في حاجات ما تخلّيكش محبوس، انت ما انتاش أسير، انت حُر، انت تقدر تتحرك برة أفكارك ومشاعرك وذكرياتك." لو | Statement | Iraqi | 202 |
لقيت التشبيهات المناسبة، دا ممكن يبقى مهم جدًا في العلاج النفسي. على حسب كلام باحث المناخ "كريس شو"، فأكبر تحدي قُدّام علماء المناخ في التعامل مع القضايا المصيرية في حياتنا على الكوكب، مش بس الوقوف ضد انبعاثات الاحتباس الحراري، وإنما إن احنا نلاقي Metaphors مناسبة، تشبيهات مناسبة، تقنع عدد كبير | Statement | Masri | 195 |
جدًا من الناس وتقنع عدد كبير من القادة إن هما يتصرفوا، ياخدوا Action، هنا، يا عزيزي، متخيل؟ عالم مش دوره بس إنه يكتشف طريقة لحل أزمات، ولكن أيضًا يكتشف طريقة في قدرته على التواصل مع صناع القرار ومع الشعوب، التشبيه هنا بيصبح ذو أهمية لبقاء الإنسانية، ويبدأ يبقى عندك كدا | Question | Masri | 196 |
معضلة، هل نستخدم "ميتافورات" الحرب؟ هل نبدأ نستخدم "ميتافورات" الحب؟ هل نبدأ نستخدم "ميتافورات" الاحتياج؟ هل نبدأ نستخدم "ميتافورات" السباق؟ نعمل زي فيلم Mother، ونسمّيها Mother Nature، ونحسس الناس إنها عندها واجب تجاه أمها الطبيعة؟ ولّا نفهمهم إن دي حرب، وإن فيه خطر على حياتهم، وإنهم محتاجين يتصرفوا كجنود شجعان | Question | Masri | 225 |
بيحاربوا عدو؟ ولّا نفكرهم إن دا لو مش هيحصل لينا فهيحصل لولادنا، ناس احنا بنحبهم وبناخد بالنا منهم وبنرعاهم؟ دي كلها مجازات، أي مجاز فيهم هيحرّك الناس؟ هو سؤال هيحدد مصيرنا على هذا الكوكب. في النهاية، يا عزيزي، الـMetaphor أو الاستعارة هي نضارة بتستدعي بيها صورة للعالم، | Question | Masri | 199 |
قنابل الدكتور لأي ديكتاتور! متفجرات للبيع! قنابل للبيع! متفجرات للبيع! بقولّك إيه يا بيه، ما تنفّعني بأي حاجة؟ خلاص يا ابني، مش عايز أشتري حاجة منك، خلاص! يوه! يا باشا، بس خلّيني أستفتح، دا حتى حضرتك شكلك راجل مفتري! ورحمة التكشيرة الحلوة دي لتنفعّني! إيه يا ابني؟ هو بالعافية ولّا | Question | Masri | 213 |
إيه؟! قُلتلك مش عايز! طب لأجل العين الحمرا الشيطاني دي، أنا عندي ليك حاجة جديدة "لانك"، مش عند حد! طيب يا سيدي، ورّيني! بس خُد بالك، لو طلعوا شوية ديناميت، هفجّرهم في وشك! أنا كدا كدا بأتلكك لأي حرب! ديناميت إيه يا باشا؟! لأ، ما فيش الكلام دا خالص. احنا | Question | Masri | 191 |
حاجتنا حاجة محترمة، وفيه ضمان. القنبلة لو فرقعت في وشك، تاخد فلوسك! اتفضل يا باشا، آخر إنتاج معاملنا، "الطفل الصغير". ماله الطفل الصغير؟! لا، يا باشا، دي اسمها "الطفل الصغير" لأنها صغيرة وبتحيّر. ومفعولها إيه بقى؟ شوية يورانيوم على شوية بارود على كل البواقي الكيميائية اللي موجودة في المعمل، حاجة | Question | Masri | 216 |
"بوم"! أيوة يا ابني، يعني دي بتحرق ولّا بتسمم؟ كتالوجها إيه؟ فهّمني! بصراحة يا بيه، والله ما أعرف! بس هي حاجة طَرْش! طيب خلاص يا ولد، خلاص! أنا هأشتريها منك، وهجربها بكرة على بيت حماتي الصبح، عارف لو ما جابتش نتيجة، هيحصل فيك إيه؟ إيه يا بيه؟ كفى الله الشر! | Question | Khaleeji | 201 |
هأكلم حماية المستهلك طبعًا. وانت عارف، دُول مش هيحلّوك! مبروك على معالي الباشا حاجة "بوم"! | Statement | Masri | 67 |
عندك تين شوكي؟ شكلها "بوم بوم" فعلًا! | Question | Masri | 33 |
اوعى ياد تكون تجميد! أعزائي المشاهدين، السلام عليكم ورحمة الله وبركاته، أهلًا بكم في حلقة كئيبة، من برنامج "الدحّيح"! "، انت بتبتسم ليه؟!" عزيزي، أنا بتّبع مدرسة الفنان "حسن الأسمر"، كلام حزين، لحن سعيد، وحالة ابتسام وبهجة غير عادية، الجمهور بيطلع من أغاني "حسن الأسمر" مش عارف يحس بإيه! نفسيته | Question | Masri | 220 |
حزينة، بس جسمه "مهيبر"، فبس، يا عزيزي. النهاردة، يا عزيزي، هنتكلم عن حدث مأسوي فعلته "الولايات المتحدة الأمريكية" ولم تُحاكم عليه. سامع يا "ترومان"؟ يا اللي ادّيت لـ"أوبنهايمر" المنديل، وقُلتله، "خُد امسح إيدك. أنا اللي رميت القنبلة يا لا!" فاكرهالك، على فكرة! شُفت الفيلم! المهم، يا عزيزي، دي كانت جرعة | Question | Masri | 229 |
هزار، عشان احنا هنخش في كآبة ما بعدها كآبة! يلّا بينا! في صباح يوم 6 أغسطس سنة 1945، رمت طيارة "إينولا جاي" الأمريكية في منتصف مدينة "هيروشيما"، وعلى مسافة 580 متر من السطح، جسم معدني طوله 3 متر، جواه 64 كيلوجرام من اليورانيوم، والجسم دا هيتسمّى "قنبلة الولد الصغير"، الـLittle | Statement | Khaleeji | 198 |
Boy Bomb، ولكنه، يا عزيزي، في الحقيقة، كما تعلم النهاردة، لم يكن ولد صغير ولا حاجة! دي كانت أول قنبلة ذرّية في التاريخ، اللي بعد لحظة انفجارها هتتغير الحياة تمامًا في سابع أكبر مدن "اليابان"، اللي هتبقى جزء من الجحيم! وهتبدأ واحدة من أكبر المآسي في التاريخ، اللي هتتعرف باسم | Statement | Iraqi | 187 |
"مأساة ". اليوم دا الصبح، عدد كبير من سكان "هيروشيما" كانوا في الشوارع، رايحين لأشغالهم أو مدارسهم، أو بيشاركوا في توسيع الطرقات، استعدادًا لغزو أمريكي مُحتمَل، بعضهم لاحظ الطيارة "إينولا جاي"، اللي كانت من طراز B29، بعضهم شافها في السما. الطيارة ماشية تتمختر في سماء المدينة! الحقيقة، إن ما حدش | Statement | Khaleeji | 209 |
اهتم أوي، قالّك، "طيارة زي أي طيارة." قليلين أوي اللي يقدروا يفهموا إن دي طيارة أمريكية، كمان، صفارات إنذار الغارة ما ضربتش! حتى لو كانت غارة، عمرها ما هتكون بطيارة واحدة! بيبقى في العادة، سرب طيارات ضخم بيقصف المدينة، مش طيارة واحدة! وبيقصفها بمئات القنابل. "كنا هنلاقي الدنيا بتمطّر بارود | Statement | Khaleeji | 216 |
علينا!" كمان "هيروشيما"، على خلاف مدن تانية في "اليابان"، ما مرّتش قبل كدا بتجارب الغارات. وبشكل ما كدا، كتير من سكان المدينة كانوا مقتنعين إن هي هتفضل آمنة، وإن الأمريكان مستحيل يقصفوا "هيروشيما" أبدًا، ودا لأن عدد كبير من المهاجرين لـ"أمريكا"، من اليابانيين يعني، هما في الأصل من سكان "هيروشيما"، | Statement | Khaleeji | 212 |
دا غير إشاعة شهيرة، وقتها، بتقول، إن عمة الرئيس "ترومان" عايشة في "هيروشيما"، الكلام دا كان منتشر جدًا بين الأهالي. وهكذا، ما حدش كان مهتم بهذه الطائرة، في تمام الساعة 8 وربع بالظبط، يا عزيزي، تترمي القنبلة، وتحديدًا فوق مستشفى اسمها "شيما"، وفجأة، بينطلق ضوء مبهر بيعُمّ مدينة "هيروشيما"، ضوء | Statement | Khaleeji | 227 |
كأنه فلاش مليون كاميرا! كل دا كان الصبح كمان، فكأنك بتشوف نهار فوق النهار! زي ما بيوصف الناجيين اللي كانوا على بُعد 8 كيلو من نقطة الانفجار، قالوا إن هما حسوا إن كأنهم باصين في الشمس، ضوء، زي ما شُفت في Oppenheimer، ما لهوش أي صوت، وفي أقل من ثانية، | Statement | Khaleeji | 172 |
بتتكوّن كورة نار قُطرها يوصل لـ250 متر، درجة حرارتها من 3000 لـ4000 درجة مئوية، كورة بتلتهم كل الهوا اللي حواليها، لهيبها بيحرق كل شخص في محيط 3000 متر، الكورة دي، يا عزيزي، بتموّت في لحظة واحدة 70 ألف إنسان! أغلبهم مات من غير ما يفهم إيه اللي بيحصل، ويستوعب إن | Statement | Khaleeji | 189 |
دي آخر لحظة في حياته! بعضهم اتبخر من على وش الأرض، وما سابش مكانه غير ضِلّه، في ظاهرة معروفة بـ"الظلال النووية". مستشفى "شيما"، اللي وقعت عليها القنبلة النووية، اختفت هي واللي فيها، ما فضلش فيهم أي حاجة على الإطلاق. في اللحظة اللي بعد كدا، بتندلع موجة انفجارية رهيبة، بتدمر كل | Statement | Khaleeji | 200 |
مبنى موجود في المدينة في محيط 2 كيلو، إزازه اتكسّر! خلّيني أقولّك إن البيوت اللي كانت تبعد 16 كيلو عن القنبلة، إزازها اتكسّر! وحس بالقنبلة الناس من على بُعد 60 كيلو! في لحظة، سكان المدينة اللي فضلوا أحياء منهم، لقوا نفسهم وسط عاصفة من كتل المباني اللي بتطير، كتل مولعة | Statement | Masri | 186 |
بالنار بتشيل كل حاجة قُدّامها! بعض التقديرات بتقول إن الكتل دي الملتهبة دي اتسببت في 30% من أعداد القتلى والمصابين، ثم فجأة، بتنتهي الموجة، وبيسود الهدوء على مدينة "هيروشيما"، ولكنه ليس هدوء النهاية، وإنما هو هدوء البداية، بداية المأساة! أول شيء يواجهه سكان مدينة "هيروشيما" بعد القنبلة، هو النار، كتل | Statement | Masri | 217 |
نار تسببت في حريق ضخم، راح لكل حتة في "هيروشيما"، الحريق اللي ضاعف انتشاره وقوته، هبوب رياح قوية على المدينة نشرت النار في كل حتة. وفي اللحظة، اللي "هيروشيما" فيها كانت بتتحرق، كان الآلاف بييخرجوا من تحت الأنقاض بيحاولوا يستوعبوا إيه اللي بيحصل أصلًا! عشرات الآلاف من البشر قايمين من | Statement | Levantine | 205 |
تحت الأنقاض، عاملين زي الـZombies، بيطلعوا يمشوا وسط مدينة كاملة بتتحرق، الأغلب مصاب بحروق طبعًا فظيعة! ما حدش فيهم فاهم أي حاجة! كتير منهم كان صعب حتى تتعرف على ملامحهم، بعد ما النار كلت وشوشهم، وكلهم هدفهم حاجة واحدة، إنهم من كتر السخونة، يحاولوا يوصلوا بسرعة لأي نهر من أنهار | Statement | Khaleeji | 207 |
المدينة، عشان يخفّوا شوية من لهيب أجسامهم المشتعلة! لمّا بيوصلوا للنهر، بيلاقوا مفاجأة غير سارة، الأنهار هي كمان اتحولت لنار، بسبب كتل الخشب اللي طارت من البيوت المحروقة، البيوت اللي كانت على ضفاف الأنهار. هنا، بيتزاحم عشرات الآلاف من البني آدمين، عايزين أي مكان يحطوا أجسامهم المشتعلة فيه، كل دا | Statement | Masri | 211 |
وسط النار والخشب المحروق والبيوت المهدومة وريحة الدخان! حوالين الناس دي، آلاف من الجثث المحروقة أو العايمة، ناس كتير من اللي نطوا في النهر من فوق الجسر، ما كانوش بيعرفوا يعوموا، هما بس نزلوا، عشان يهربوا من النار! ولمّا نزلوا، ما طلعوش تاني، ماتوا غرقانين! ناس تانية نزلت في خزانات | Statement | Khaleeji | 192 |
الميّه وحمامات السباحة، اتزاحموا فيها، ومن شدة التعب والضعف اللي كانت عليه أجسامهم، ما عرفوش يطلعوا، وماتوا غرقانين! الكل كان بيدوّر على نجدة، بس مين يساعد مين؟! كل واحد كان عنده مأساته، والمنقذ كان هو هو الضحية! وأي شخص هتحاول تستغيث بيه، هتلاقيه هو نفسه محتاج إغاثة! دا لو لقيته! | Question | Khaleeji | 208 |
بعد حوالي نُص ساعة، بتسقط الأمطار على مدينة "هيروشيما"، "طب حلو يا ، ميّه تخفف عنهم!" لا، يا عزيزي، مش حلو خالص! يمكن تكون دي أغرب ميّه نزلت على بني آدمين في التاريخ! مطر لونه أسود داكن مشبّع بالرماد والدخان وذرّات الإشعاع اللي في الجو، مطر مُشِعّ! بعض الناس اللي | Statement | Masri | 190 |
نزل على جلدهم المطر دا، سبّبلهم حروق وإصابات، ومع زيادة الحرايق في كل مكان، وغياب أي حد ممكن يطفّيها، يبدأ سكان "هيروشيما" يحاولوا يخرجوا من المدينة، ويروحوا ناحية التلال اللي برة حدودها، تتشكل مسيرة من البشر، ما فيش على وشوشهم غير تعبير واحد، وهو الصدمة، ماشيين شبه عرايا، بعد ما | Statement | Khaleeji | 199 |
هدومهم اتحرقت، ما حدش كان مكسوف، لأن ما حدش كان في دماغه حاجة زي كدا أصلًا، وثانيًا، لأن منظر الجلد ما كانش لونه عادي، الجلد اللي كان ظاهر من تحت الهدوم كان متساقط ونازف. عشرات الآلاف من البشر بشكل غريزي بيرفعوا إيديهم لفوق، عشان يتلافوا احتكاك الجروح ببعضها. عشرات الآلاف | Statement | Khaleeji | 202 |
Subsets and Splits
No community queries yet
The top public SQL queries from the community will appear here once available.